MARIJAMPOLĖS SAVIVALDYBĖS TARYBA

SPRENDIMAS

DĖL MARIJAMPOLĖS SAVIVALDYBĖS TARYBOS 2020 M. BIRŽELIO 29 D. SPRENDIMO NR. 1-189 „DĖL NEFORMALIOJO UGDYMO MOKESČIO MARIJAMPOLĖS MOKSLEIVIŲ KŪRYBOS CENTRE NUSTATYMO“ PAKEITIMO

2021 m. kovo 29 d. Nr. 1-59

Marijampolė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 70 straipsnio 9 dalimi ir atsižvelgdama į Marijampolės moksleivių kūrybos centro 2021 m. vasario 5 d. raštą Nr. 2-9 (1.8 K) „Dėl Marijampolės moksleivių kūrybos centro neformaliojo švietimo ikimokyklinio amžiaus vaikų pomėgių lavinimo programos mokesčio nustatymo“, Marijampolės savivaldybės taryba nusprendžia:

1. Pakeisti Marijampolės savivaldybės tarybos 2020 m. birželio 29 d. sprendimą Nr. 1-189 „Dėl neformaliojo ugdymo mokesčio Marijampolės moksleivių kūrybos centre nustatymo“ ir 1 punktą išdėstyti taip:

„1. Nustatyti mokestį už ugdymą Marijampolės moksleivių kūrybos centre:

1.1. už kiekvieną mokslo metų mėnesį:

1.1.1. choreografijos, šokio, muzikos, teatro, dramos, techninės kūrybos, informacinės technologijos, medijos ugdymo krypčių būrelių ugdytiniams – 8,00 Eur;

1.1.2. dailės, technologijos, kalbos mokymo krypties būrelių ugdytiniams – 7,00 Eur;

1.1.3. turizmo ir kraštotyros, gamtos, ekologijos, saugaus eismo ir kitų ugdymo krypčių būrelių ugdytiniams – 5,00 Eur;

1.1.4. etnokultūros, pilietiškumo ugdymo krypčių būrelių ugdytiniams – nemokama.

1.2. ikimokyklinio amžiaus vaikų pomėgių lavinimo programos būrelio ugdytiniams – 1,70 Eur už valandą.“.

2. Sprendimas įsigalioja nuo 2021 m. balandžio 1 d.

Savivaldybės meras	Povilas Isoda